cyanic-selkie/wikianc huggingface dataset:
Espen Bredesen
Karriere
Bredesen starta OL-sesongen 1994 med å vinne opningsrennet i normalbakken i Planica. Sidan i sesongen vann han ytterlegare tre renn, og stod på pallen i alt tolv gongar. Han vann den tysk-austerrikske hoppveka og fekk sølvmedaljen i skiflygings-VM, bakom Jaroslav Sakala frå Tsjekkia. Bredesen tok deretter sølvmedaljen i storbakken under vinterleikane på Lillehammer. I normalbakken hoppa han seg til OL-gull på suverent vis, med 282 poeng slo han sølvvinnaren Lasse Ottesen med 14 poeng og bronsevinnaren Dieter Thoma med over 20 poeng. Han gjekk til topps i kampen om FIS-pokalen i skihopping.
Bredesen vann eitt renn i verdscupen 1995, då han toppa resultatlista i Falun. Dette vart han siste siger i verdscupen, siste pallplassen tok han 1. desember 1996, då han vart nummer to, 0,4 poeng bak landsmannen Kristian Brenden.
I verdsmeisterskapane 1995 og 1997 nådde Bredesen ikkje opp, ein 17. plass i Thunder Bay og ein 15. plass i Trondheim var toppresultata. Betre gjekk det i VM i skiflyging 1996, der han hamna på sjuandeplass. Bredesen vart teken ut til vinter-OL 1998 i Nagano, der han var norsk flaggberar. I olympiaden fekk han plass på det norske laget som deltok i normalbakken, og vart nummer 36 i sitt siste internasjonale meisterskaprenn.
Bredesen la bort konkurranseskia i 2000.
Medaljar og besteplasseringar i noregsmeisterskap
Bredesen vart i 1993 tildelt Morgenbladets gullmedalje og i 1994 Holmenkollmedaljen, den sistnemnde saman med Ljubov Jegorova og Vladimir Smirnov.
Han er i seinare år engasjert av NRK som ekspertkommentator i skihopping.
Treshnish Isles
Treshnish Isles er ei lita øygruppe med småøyar og skjer vest for Mull i Skottland. Dei er ein del av Indre Hebridane. Frå nord til sør er dei større øyane :
Treshnish Isles har status som Site of Special Scientific Interest (stad av særskild vitskapleg interesse) på grunn av viktige hekkeområde for sjøfugl, og det er i tillegg eit maritimt Special Area of Conservation (særskild verneområde). Dei er kjende for gråselen som heldt til her og ruinane av eit slott.
Live in Budapest at Béla Bartók National Concert Hall
Live in Budapest at Béla Bartók National Concert Hall er det 135. albumet totalt og det 32. konsertalbumet til den tyske electronicagruppa Tangerine Dream, utgjeve i november 2012.
10. april 2012 spelte Tangerine Dream i Budapest, som var opningskonserten på Electronic Mandarine-turneen. Heile konserten vart gjeven ut på tre CD-plater og ein DVD i november 2012.
Askøy kommune
Askøy er ein kommune og ei øy i Vestland fylke. I tillegg til sjølve øya Askøy, ligg øyane Herdla, Ramsøy og Horsøy i kommunen, og dessutan ymse mindre øyar.
American Institute of Physics
American Institute of Physics er ein institusjon som vart grunnlagd i 1931 med føremål å fremme forsking og å spreie kunnskap om den samfunnsmessige tydinga til faget. Instituttet gjev ut nærare 50 tidsskrift, mellom anna russiske og kinesiske omsetjingar.
Askøy kommune
Ved grensereguleringar i 1964 fekk Askøy kommune overført delar av gamle Herdla herad, i tillegg til dei delane av Meland kommune som låg på Askøy. Frå 1837 til 1918 var Laksevåg ein del av Askøy
Kommunesentrum er Kleppestø. I 1992 opna Askøybrua, som no er hovudsambandet til Bergen. Frå Kleppestø går det snøggbåt som tek 10 minutt inn til Bergen sentrum. Lokalavisa Askøyværingen har hovudkontoret sitt i Kleppestø.
Kommunevåpenet
Kommunevåpenet syner på ein bakgrunn av sylv eit grønt asketre. 28. september 1961 vart det godkjend av Askøy kommunestyre. Våpenet er teikna av Magnus Hardeland. Motivet er eit asketre som står på ei øy eller kolle med sjø foran.
Blombos
Blombos-grotta er ei grotte i eit kalksteinområde på sørkysten av Kapprovinsen i Sør-Afrika. Den er ein arkeologisk funnstad best kjend for funnet av 75 000 år gamle perler laga av Nassariusskjel som ei kort stund heldt rekorden for det eldste kjende smykket.
Masomn
Masomn er ein sjaktomn der jernmalm blir smelta om til råjern. Masomnen var sentral på eit jernverk. Masomnen ver murt opp med tjukke steinmurar, og er som ein skorstein eller ei sjakt. Frå toppen fyller ein vekselvis jernmalm og trekol, og visse andre mineral i mindre mengder. Ved botnen av masomnen bles ein inn luft ved hjelp av blåsebelgar, og desse vart i gamal tid ofte drive av store vasshjul, slik at til dømes dei norske jarnverka gjerne låg ved elver med vatn nok til å drive vasshjula. Jernmalm og koks, i tidlegare tider oftast trekol, vert lagt inn lagvis frå toppen av omnen, med luft vert pressa inn nedanfrå, og under den høge temparaturen som vert på grunn av det glødande trekolet eller koksen, bind okygenet i arnmalmen seg til karbonet i kolet eller koksen, og reint jarn kan tappast ut frå botn av omnen. Den avgjerande kjemiske prosessen som går føre seg i masomnen er soleis ein reaksjon mellom jernoksid og karbonmonoksid.
Ein moderne masomn kan vere frå femti til hundre meter høg, og er i drift heile døgeret.
Forstavinga mas- kan koma frå tysk Mass, 'mål' eller Masse, 'metallklump'. Det er òg knytt til den romerske guden Mars, som symboliserer jern i alkymi.
Kjelder
כבשן
Mesozoikum
Mesozoikum eller jorda si mellomtid er ein av tre geologiske æraer i eonet fanerozoikum. Inndelinga av dei geologiske æraene går tilbake til Giovanni Arduino på 1700-talet som då kalla mezosoikum sekundær. Mesozoikum ligg mellom paleozoikum og kenozoikum og tyder «mellomdyra», frå den greske forstavinga meso-/μεσο- for «mellom» og zoon/ζωον som tyder «dyr» eller «levande vesen». Han vert ofte kalla «Krypdyra sin tidsalder», etter dinosaurane som dominerte dyrelivet i æraen.
Kontinenta i mesozoikum dreiv sakte frå kvarandre etter å ha vore samla i saman og nærma seg den noverande konfigurasjonen. Kontinentaldrifta førte til artsdanning og andre viktige evolusjonsmessige utviklingslinjer. Klimaet var særleg varmt gjennom perioden og spelte ei viktig rolle for evolusjonen og mangfaldet til nye dyreartar. Mot slutten av æraen var i praksis det moderne dyrelivet på plass.
Karl Oskar Emberland
Karl Oskar Emberland var hovudtrenar for Sogndal. Han vart tilsett vinteren 2006 etter at dåverande trenar Stig Nord og assistentrenar Johann Sigurdsson gjekk av etter at dei opplevde mistillit frå styret. Hausten 2009 var tida hans i Sogndal over, og Harald Aabrekk overtok. Han har tidlegare trena Vard Haugesund i 10 år. I 2005 var han sportsleg administrativ leiar i Vard Haugesund. No jobbar han på eit forskingsprosjekt innan fotballen, samt tar vidareutdanning som trenar.
Mesozoikum
Geologiske periodar
Den nedre grensa (til trias) er sett til perm-trias-utryddinga, der om lag 90-96 % av alle artar i sjøen og 70 % av alle artar på land døydde ut. Han vert rekna som den største masseutryddinga som nokon gong har skjedd. Den øvre grensa (krittida) er sett til krit-tertiær-utryddinga, som kan ha vorte skapt av nedslaget som skapte Chicxulub-krateret på Yucatánhalvøya. Om lag 50 % av alle slekter døydde ut, inkludert alle dinosaurar som ikkje utvikla seg til fuglar.
Tektonikk
Samanlikna med dei kraftige orogensane i sein paleozoikum på grunn av dei mange kontinenta som kolliderte, så var platetektonikken relativt mild i samanlikning. I løpet av mesozoikum braut det enorme superkontinentet Pangaea gradvis saman i eit nordleg kontinent, Laurasia og eit sørleg kontinent, Gondwana. Dette skapte den passive kontinentalmarginen som kjenneteiknar det meste av kystlinja langs Atlanterhavet i dag.
Mot slutten av æraen hadde kontinenta nesten fått den posisjonen dei har i dag. Laurasia vart Nord-Amerika og Eurasia, medan Gondwana delte seg til Sør-Amerika, Afrika, Australia, Antarktis og det indiske subkontinentet, som kolliderte med resten av Asia seint i kenozoikum og danna Himalaya.
Molte
Molte (Rubus chamaemorus) er ein plante i rosefamilien. Det gule bæret smakar godt og vert nytta som mat. Molte er namnet både på planten og bæret. Myrbær er eit anna namn på molte. Det vert særleg brukt om den umogne frukta.
Mesozoikum
Klima
Havnivå byrja å stige i juratida, som truleg kom av havbotnsspreiing. Danninga av ny skorpe under overflata flytta havvatnet så mykje som 200 meter høgare enn i dag og kystområda vart lagt under vatn. I tillegg byrja Pangea å dele seg opp i mindre bitar slik at større landområde kom i kontakt med havet ved at Tethyshavet oppstod. Temperaturane heldt fram å auke før dei stabiliserte seg. Luftfukta auka òg sidan fleire landområde kom nær havet og ørkenane trekte seg tilbake.
Molte
Skildring
Molteplanten er ein fleirårig urt som gjerne veks på myr. Høgda er 5-20 cm.
Mesozoikum
Klima
Klimaet i krittida er meir usikkert og omstridt. Meir karbondioksid i atmosfæren kan ha ført til at temperaturskilnaden mellom nord og sør nesten vart heilt utjamna og temperaturane kan ha vore dei same over heile planeten. Middeltemperaturen var òg om lag 10 °C høgare enn i dag. Faktisk kan havområde nær ekvator i mellomkrit vore altfor varme (kanskje 30 °C i djuphavet) til å innehalde liv og landområda nær ekvator kan ha vore ørkenområde trass i nærleiken til havet. Oksygentilførselen til djuphavet kan òg ha stoppa opp. På grunn av dette samla det seg store mengder organisk stoff sidan det ikkje kunne rotne og vart til slutt avsett som svartskifer.
Molte
Skildring
Molte har ein krypande jordstengel, og mange blomar kan kome frå same plante. Blomstrane er kvite. På ein enkelt plante er det berre hoblomster eller berre hannblomster, ikkje begge delar. Fruktene, som er samansette av små steinfrukter, vert gule når dei mognar.
Mesozoikum
Klima
Ikkje all tilgjengeleg informasjon støttar desse hypotesane. Sjølv med så høge temperaturar, bør temperaturskilnadane ha vore store nok til at ein kunne ha hatt iskalottar ved polane, men det finst ikkje spor etter dette. Kvalitative modellar har heller ikkje klart å gjenskape dei flate temperaturgradientane i krittida.
Molte
Skildring
Molta har ei karakteristisk utvikling frå blome til mogen frukt.
Mesozoikum
Liv
At nesten alle dyreartar døydde ut mot slutten av permtida gjorde at mange nye livsformer kunne ta over dei gamle økologiske nisjane. Særleg vart nisjane som dei store plante- og kjøtetande dinocephaliaene etterlet fylt av overlevande cynodontar og dicynodontar, før sistnemnde til slutt døydde ut. Dyrelivet i mesozoikum var derimot dominert av store archosaure krypdyr som dukka opp eit par millionar år etter perm-utryddinga. Dette var dinosaurar, flygeøgler og sjøkrypdyr som fiskeøgler, svaneøgler og mosasaurar.
Molte
Utbreiing
Molteplanten veks over heile Noreg. Han er å finne i torvmark, på næringsfattig myrjord, og i open skog. I Gudbrandsdalen veks han opp til 1400 m.o.h. På dei høgste veksestadane er plantene ofte sterile.
Elles veks han rund heile den nordlege halvkula. For det meste finn ein molta mellom 55°N og 78°N. I tillegg til Norden, veks han og i Baltikum, gjennom Nord-Russland aust til Stillehavet. Små førekomstar er funne lenger sør, mellom anna i Tyskland. Der kan han finnast i Weser- og Elbe-dalane. I Nord-Amerika veks molte gjennom det meste av Alaska og Canada.
Mesozoikum
Liv
Klimaendringane seint i jura og i krit førte til vidare utvikling. Archosaurane var på sitt mest mangfaldige i juratida og dei første fuglane og placentale pattedyra dukka opp. Blomsterplanter utvikla seg ein gong tidleg i krittida, først i tropane, men etter kvart som temperaturtilhøva endra seg spreidde dei seg mot polane. Mot slutten av krittida dominerte dei trefloraen i mange område, men det er funne spor på at biomassen framleis var dominert av konglepalmar og bregnar fram til krit-tertiær-utryddinga.
Enkelte forskarar meiner at insekta utvikla seg i takt med blomsterplantene fordi anatomien til insekta, og særleg munnpartiet verkar så spesielt godt egna for blomsterplanter. Munndelane til dei fleste insekta kom derimot før blomsterplantene og mangfaldiggjeringa av insekta sakka faktisk av då blomsterplantene dukka opp, så anatomien deira må ha vorte tilpasse for andre føremål.
Etter kvart som temperaturane i havområda auka forsvann dei store dyra i tidleg mesozoikum gradvis medan mindre dyr av alle slag, inkludert øgler, slangar og kanskje forgjengarane til primatane utvikla seg. Krit-tertiær-utryddinga stogga denne trenden. Dei store archosaurane døydde ut, medan fuglar og pattedyr slo seg opp, og danna grunnlaget for dagens dyreliv.
Molte
Bruk
Bæra vert mellom anna brukt til syltetøy og moltekrem. Dei kan òg brukast til å laga likør av. Molte inneheld mykje C-vitamin. Molta har vore viktig for den nordlegaste delen av Noreg. Difor er det forbod mot å plukke molte på annan manns molteland. Dette gjeld i Finnmark, Troms og Nordland. Tidlegare var det forbod mot å plukke moltekart over heile landet. Den lova vart teken vekk då det ikkje ser ut som molteplanten tek skade av kartplukking, noko ein tidlegare trudde.
Butanol
Butanol (C4H10O eller C4H9OH)er ein einverdig alkohol. Det eine av dei 4 karbonatoma har ei hydroksylgruppe (OH) bunde til seg. Butanol har isomeri, det vil seia at ulike strukturar gir den same summeformelen. Ordet butanol åleine vert likevel ofte nytta om isomeren 1-butanol.
Isomeri
Butanol har 4 isomerar:
Framstilling
Butanol kan framstillast av biomasse, eller fossillt brensel.
Bruk
Industrielt vert butanol nytta som løysemiddel. Stoffet kan òg brukast som brensel for bensinmotorar.
Veisiejis
Veisiejis er ein innsjø sør i Litauen i Lazdijai fylke. Han ligg om lag 6 km sørvest for byen Veisiejai. Innsjøen er smal og har utsjånad som ei elv og breidda er bratt og høg. Veisiejis har 13 øyar (totalt areal 0,322 km²). Han har kontakt med innsjøen Niedas. Av landsbyar rundt innsjøen finn ein Paveisiejai, Navikai, Gerveliai, Sapiegiškiai, Paveisininkai, Burbai, Palačionys, Purviniai, Subačiai og Kalviai.
Veisiejis hadde eit areal på 4,44 km² fram til 1956, men etter at vasskraftverket Kapčiamiestis vart bygd rann Veisiejis i saman med Nadorius og Uosis.
Site of Special Scientific Interest
SSSI-område kan vidare delast inn i biologiske SSSI og geologiske SSSI. Fleire SSSI-område er både biologiske og geologiske.
I Nord-Irland vert SSSI-stader kalla Area of Special Scientific Interest (ASSI).
Cranfield Point
Ein gong stod det eit fyr på Cranfield Point, som markerte inngangen til fjorden. Plasseringa av fyret var derimot dårleg, og fyret Haulbowline vart bygd i midten av inngangen til Carlingford Lough i staden. Fyret på Cranfield Point fall i havet på grunn av kysterosjon i 1860-åra. Huset til fyrvaktaren står framleis og vart omgjort til eit privat hus.
Vendsyssel-Thy
Vendsyssel-Thy eller Nørrejyske Ø er den nest største øya i Danmark, og er den delen av Jylland som ligg nord for Limfjorden. Ho består av Vendsyssel, Hanherrederne og Thy. Området var delt mellom Nordjyllands Amt (Vendsyssel, det meste av Hanherrederne), Viborg Amt (vestlegaste del av Vester Hanherred, Thy) og Ringkjøbing Amt (Thyholm), men frå 2007 vart ho ein del av Region Nordjylland.
Etter å ha vore landfast med resten av Jylland sidan om lag 1100 vart området ei øy igjen den 3. februar 1825, då ei stormflo braudt gjennom Agger Tange og skapte Aggerkanal. Sand la seg derimot i Aggerkanal, og han vart heilt lukka igjen i 1877, men før den tid hadde Thyborøn Kanal vorte danna lenger sør i samband med ei stormflo i 1862.
Joe Puerta
Joe Puerta er ein USA-amerikansk bassist og songar som var med å starte den amerikanske rockegruppa Ambrosia. Han skreiv ein av dei tidlegaste hittane deira, «Holdin' On To Yesterday» (1975). Han var òg medlem av bandet til Sheena Easton frå 1983 til 1985 og danna seinare Bruce Hornsby and the Range i lag med Hornsby, som òg var i bandet til Easton.
Austisen
Austisen er eit drivisområde mellom innløpet til Kvitsjøen i Barentshavet og Novaja Zemlja, nordvest i Russland.
Det føregår mykje fangst på grønlandssel i området, og sidan 2005 har norske selfangarar hatt løyve til å ta 10 000 individ. Bestanden i området var i 2005 om kring 2 millionar dyr.
Fram til 1960-åra vart det drive storstilt jakt i område og bestanden fall til under 1 million dyr. Frå 1965 var fangsten derfor sterkt regulert.
Solinasjøen
Solinasjøen (polsk Jezioro Solińskie) er ein kunstig innsjø i Bieszczadyfjella, i Lesko fylke i Subkarpatiske voivodskap i Polen.
Innsjøen vart danna i 1968 då Solinademninga vart bygd i elva San. Han har eit areal på 22 km² og inneheld 472 millionar kubikkmeter vatn, noko som gjer han til den største kunstige innsjøen i landet.
Innsjøen er ein av dei største turistattraksjonane i området med landsbyar langs breiddene som Solina, Myczkowce og Polańczyk. Innsjøen er djup med klårt vatn og omgjeve av fjell.
Sidan byrjinga av 1970-åra har Wojewódzkie Przedsiębiorstwo Turystyczne (offentleg turistforeining) hatt mange båtar på innsjøen.
Norske dekorasjonar
Dette er eit oversyn over norske ordenar og medaljar i rangert rekkefølgje. I tillegg kjem diverse andre medaljar som er godkjende for bruk på militær, sivilforsvars- eller politi-uniform. Medaljar for deltaking i forskjellige SN- og NATO-operasjonar er òg rekna som «norske» og godkjende for bruk på uniform.
Utanlandske dekorasjonar
Dekorasjonar som delast ut eller godkjennast av utanlandske statssjefar, FN eller NATO. Rekkjefølgja på desse er: britiske, danske, finske, islandske, svenske, FN-medaljar, NATO-medaljar, dei andre landa i verda følgjer alfabetisk etter skrivemåten på fransk.
Militære dugleiksmerke
Desse dekorasjonane har som regel tre gradar: bronse, sølv og gull. Dei tre fyrste gradane vert ikkje delt ut som medaljar, men som enkle metallmerkjer. Vanlegvis er det berre graden gull som er ein medalje. For å oppnå denne graden må ein ofte oppretthalde eit høgt nivå over fleire år.
Sivile dugleiksmerke
Desse dugleiksmerka har ofte nokre av dei same prinsippa som dei militære. Men variasjonen i statuttar er større her.
Astma
Astma (òg stundom skrive asthma), eller reversibel obstruktiv luftvegssjukdom, er ein immunologisk sjukdom som fører til meir eller mindre reversible rier av andenød. Det er ei form av type-1-hypersensitivitet der bronkiolane er trongare enn normalt på grunn av betennelse og spasmar i vevet i luftvegsveggene. Ein person med astma kan oppleva piping i brystet og andenød, særleg etter fysisk arbeid, ekstrem temperatur, kontakt med allergen eller ved infeksjonar — men òg gjerne til visse tider på døgnet eller i samband med at ein legg seg eller står opp. Ved plutselege rier av andenød kan det vera nødvendig med medisinsk førstehjelp eller sjukehusinnlegging. Astma blir behandla med ulike medikament for inhalering eller svelging, og nokre gonger òg for injeksjon, inkludert intravenøs administrering.
Første gongen vi veit om at omgrepet astma (gresk ἂσθμα, ‘kortpust’) vart bruka var i Iliaden av Homer, der det vart bruka om den fryktelege kvelninga av Hektor vart offer for. (Iliaden, Song 15, v. 9–11) Omgrepet blir så bruka med tydinga ‘kort pust’ av Aischylos i Persarane og av Platon i Republikken. I si noverande medisinske tyding vart omgrepet først bruka av Hippokrates i Aforismane.
Symptom og teikn
Hovudsymptomet på astma er piping i brystet som resultat av obstruksjon av luftvegane. Hoste, nokre gonger produktiv med klårt slim, er òg vanleg. Symptoma er typisk sett svært variable, ofte med brå byrjing, og utløyst av faktorane nemnde ovanfor. Symptoma er ofte verre om natta eller ved oppvakning. Auke i luftvegsobstruksjonen vil føre til andenød. Astma kan nokre gonger opptre saman med sure oppstøyt — særleg blant eldre pasientar.
Diagnose
I dei fleste fall kan lækjaren stille diagnosen på grunnlag av typiske symptom og teikn. Dei typiske snøgge endringane i luftvegsobstruksjon kan påvisast ved fall i lungefunksjonen ved testar gjorde spontant, etter fysisk aktivitet eller etter inhalering av histamin eller metakolin; og etterfølgjande betring etter inhalering av eit bronkodilatormedikament. Ved blodprøve viser det seg gjerne at eosinofilnivået og IgE-nivået er høgare enn normalt.
Mange menneske med astma har allergiar: Positive allergitestar støttar astmadiagnosen og kan vera til hjelp for å finne utløysande faktorar det er mogleg å unngå. Ein del astmatikarar har fått påvist gastroøsofagal reflukssjukdom (GERD). I nokre av desse falla kan det vise seg at GERD er det underliggjande problemet. Andre undersøkingar, som t.d. røntgenbilete eller CT-skan, kan vera nødvendig for utelukking av andre lungesjukdommar.
I seinare år er det òg funne at ein del pasientar med persistent moderat til alvorleg astma har obstruktiv søvnapné i tillegg. I slike fall viser det seg ofte at behandling av søvnapnéen òg betrar behandlingsprognosen for astmaen deira. I ein del fall har det òg vist seg at nattastma kan gje kliniske utslag som ligg svært tett opp til søvnapné og som i polysomnografundersøkingar viser seg vanskeleg å kjenne att som astma heller enn søvnapné.
Patogenese
Typiske utløysande faktorar inkluderer:
Symptomatisk
Episodar med piping i brystet og andenød responderer oftast til inhalasjonsbronkodilatorar som verkar ved at dei avspenner den glatte muskulaturen i luftvegsveggene. Ved meir alvorlegare tilstandar er det ofte nødvendig å gjeva pasienten inhalert, ved oral eller intravenøs kortison som undertrykkjer betennelsen og reduserer hevelsen i luftvegsveggene.
Førebyggjande
Utløysande faktorar slik som husdyr og aspirin bør utreiast og hanskast med. Astmatikarar med meir eller mindre daglege symptom vil oftast ha utbytte av regelbunden medisinbruk. Den mest effektive førebyggjande lækjemiddeltypen er kortisonpreparat til inhalering.
Pave Benedikt XV
Benedikt XV var pave frå 3. september 1914 til han døydde i 1922.
I 1907 avslutta han den diplomatiske tenesta og vart erkebiskop av Bologna. I 1914 vart han utnemnd til kardinal, og i den eigenskapen heldt han ei tale ved utbrotet av fyrste verdskrig om kyrkja sin posisjon og kyrkja sine plikter, der han la vekt på kyrkja måtte vere nøytral, fremje fred og bote all liding. Konklavet opna i slutten av august, og den 3. september vart Giacomo della Chiesa vald til pave. Han tok namnet Benedikt XV.
Pontifikatet hans vart dominert av krigen og alle omkastingane som følgde med. Han organiserte omfattande humanitære aksjonar, mellom anna skipa han eit byrå som skulle hjelpe krigsfangar frå alle nasjonar å kontakte familiane sine, og gjorde fleire forsøk på å forhandle fred (mellom anna det velkjente pavelege forslaget frå 1917), men alle sider såg på han som vennlegsinna ovanfor fienden og var uvillige til å akseptere vilkåra han føreslo. Vatikanet vart ikkje tekne med i fredsforhandlingane då krigen slutta, men paven skreiv ut ein encyklika, Pacem Dei munus, der han bad om internasjonal forsoning. I etterkrigstida la han ned mykje arbeid i å utvikle den kyrkjelege administrasjonen til betre å kunne handtere det nye samfunnet som utvikla seg.
Valga i Estland
Valga er ein by og kommune sør i Estland som er hovudstaden i Valga maakond. Fram til dei vart fråskilde i 1920, var Valga og byen Valka nord i Latvia éin og same by. Dei er no tvillingbyar. Valga har om lag 14 000 innbyggjarar, medan Valka har om lag 7 000. 21. desember 2007 vart alle grenseovergangar og gjerde fjerna då begge landa vart med i Schengenavtalen.
Valga er eit trafikknutepunkt. Jernbanen Tallinn–Tartu–Riga er knytt via Tapa til Tallinn–Narva–St. Petersburg–banen. Valga er eit internasjonalt jernbaneknutepunkt. Sidan det ikkje finst jernbanestasjon i Valka, stoppar tog frå Riga nær Lugaži, før dei held fram til Valga. I dag har dei to byane felles bussruter.
Under den kalde krigen låg det ein flybase i Valga.
Fylkesveg 837
Fylkesveg 837 (Fv837) går mellom Kanstad og Nygård i Lødingen kommune. Veglengda er 21,1 km.
Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.
Kurt Meyer
Kurt «Panzer» Meyer var ein tysk offiser i Waffen-SS under den andre verdskrigen. Han var med i kampene fleire stader i Frankrike og på austfronten. Kurt Meyer starta i Leibstandarte Adolf Hitler i mai 1934.
Hallgeir Brenden
Hallgeir Brenden var ein norsk langrennsløpar frå Tørberget i Trysil.
Under Vinter-OL 1952 på heimebane i Oslo, vann han olympisk gullmedalje i 18 km langrenn og sølvmedalje i 4 * 10 km stafett. Brenden vann enda ei gullmedalje ved 15 km langrenn i Vinter-OL 1956 og skaffa seg sølvmedalje i 4 x 10 km stafett under Vinter-OL 1960 i Squaw Valley. 3 gonger har Brenden vunne i Holmenkollrenna: 18 km i 1952 og 15 km i 1956 og 1963. Han er den einaste som har vunne 18 km og 15 km i både vinter-OL, verdsmeisterskapen og i Holmenkollen.
I tillegg til langrenn konkurrerte Brenden også i friidrett. Her vart han noregsmeister på 3000 meter hinder både i 1953 og i 1954.
Ymse
Brenden mottok Egebergs Ærespris og Morgenbladets gullmedalje i 1952. I 1955 vart Brenden tildelt Holmenkollmedaljen (delt med Kong Haakon VII, Veikko Hakulinen, og Sverre Stenersen). I 1956 vart han tildelt Fearnleys olympiske ærespris. Ein statue av Brenden vart avduka framfor Trysil rådhus den 16. februar 2002. Statuen er laga av bilethoggaren Skule Waksvik.
Scary Monsters (and Super Creeps)
Scary Monsters (and Super Creeps), eller berre Scary Monsters, er det 14. studioalbumet til den engelske musikaren David Bowie, utgjeve 12. september 1980 på RCA Records. I løpet av dei førre tre åra hadde Bowie oppnådd massiv kunstnarisk suksess med «Berlintrilogien», som bestod av Low, “Heroes” og Lodger (1977–1979). Trilogien hadde derimot ikkje seld så godt. I 1980 var det mange artistar som var inspirerte av Bowie som no selde betre enn han, noko som gjorde at han ønskte å gå for ein meir kommersiell stil på den neste plata hans.
Albumet vart produsert i lag med Tony Visconti og vart spelt inn mellom februar og april 1980, hovudsakleg i Power Station i New York City, med ekstra lydspor i Good Earth Studios i London. Fleire av musikarane som hadde spelt på føregåande albuma hans var med på innspelingane, i tillegg til gitaristen Robert Fripp frå King Crimson, som tidlegare hadde spelt på “Heroes”, og gjesteartisten Pete Townshend frå The Who på gitar. Musikken består dels av kunstrock, new wave og post-punk. I motsetnad til det improvisasjonsbaserte preget på dei føregåande platene, brukte Bowie tid på å skrive musikk og tekst til songane, og fleire vart spelte inn under arbeidstitlar, medan somme songar inneheldt element frå tidlegare songar Bowie ikkje hadde gjeve ut før. Plateomslaget er ein stor collage med Bowie i eit Pierrot-kostyme, i lag med referansar til tidlegare utgjevingar på baksida.
Den første singelen frå albumet, «Ashes to Ashes», fortsette soga om karakteren Major Tom frå «Space Oddity» og vart marknadsført med ein påkosta musikkvideo. Då det kom ut fekk Scary Monsters god kritikk og selde godt. Det gjekk til topps på albumlista i Storbritannia, medan det vart eit comeback for Bowie i USA med ein 12. plass på Billboard-lista. Scary Monsters vart sidan ofte omtalt av skribentar som «det siste store albumet» til Bowie, og albumet som seinare utgjevingar vart samanlikna med. Det var det siste albumet Bowie gav ut på RCA og markerte det siste samarbeidet mellom Bowie og Visconti på over 20 år. Fleire publikasjonar reknar det som eit av dei beste albuma gjennom tidene. Albumet har kome ut att på ny fleire gonger og vart ommastra i 2017 i høve plateboksen A New Career in a New Town (1977–1982).
Bakgrunn
Frå 1976 til 1979 spelte Bowie inn det som vart kjend som «Berlintrilogien», som bestod av Low, “Heroes” (begge 1977) og Lodger (1979). Desse vart laga i samarbeid med musikaren Brian Eno og produsenten Tony Visconti, og trilogien vart særs inspirasjonsrik. Low vart rekna som ein forløpar til post-rock og post-punk, og inspirerte artistar som Joy Division og The Human League, medan bruken av verdsmusikk på Lodger skal ha inspirert artistar som Talking Heads og Paul Simon.
Sjølv om albuma ofte fekk særs god kritikk, selde trilogien mindre bra. Salstala til Lodger vart dels hindra av artistar som var inspirerte av dei tidlegare Berlin-platene, som Gary Numan. Numan, som var ein stor fan av Bowie, irriterte på seg fansen til Bowie, som berre såg på han som ein billig kopi. Bowie sjølv kritiserte Numan, som førte til ein mangeårig feide mellom dei to artistane. I følgje biografen David Buckley, førte heidringa til Numan indirekte til at Bowie tok ein meir kommersiell retning for den neste plata si.
Vassa
Vassa (pali vasso, sanskrit varsja, 'regn') er nemninga på den buddhistiske skikken for vandrande munkar med å halda seg i ro under regntida, tre månader frå rundt juni til oktober. Tilbaketrekkinga skal ha blitt innført av Buddha sjølv, delvis fordi reise var vanskeleg på denne tida, og delvis fordi ein gåande munk kunne skada mykje spirande liv på denne tida. Medan vassa er ei viktig tid innan theravada-buddhisme, er skikken lite utbreidd innan mahayana.
Scary Monsters (and Super Creeps)
Innspeling og produksjon
I februar 1980 drog Bowie til Power Station i New York City for å byrje innspelinga av det neste albumet sitt. Med seg frå «Berlintrilogien» hadde han Visconti, som raskt fekk vite av Bowie at dette kom til å bli eit meir kommersielt album enn dei føregåande albuma hans. Brian Eno vart ikkje med på dette albumet, og enda samarbeidet med Bowie etter Lodger, då han meinte at «Berlintrilogien» vart «vatna ut» av den plata. Kjernen av musikarar bestod av Dennis Davis, Carlos Alomar og George Murray. Dette var femte og siste Bowie-albumet med denne besetninga, som hadde vore saman sidan Station to Station (1976). Berre Alomar fortsette å arbeide med Bowie etter dette. Gitaristen Adrian Belew, som spelte på Lodger, fortalte Buckley at han vart førehandsbetalt for å spele på innspelinga og vart overraska då han fann ut at innspelinga skjedde utan han. I staden for Belew vart King Crimson-gitaristen Robert Fripp, som spelte på “Heroes”, henta attende, i lag med nykomarane Chuck Hammer, som Bowie henta inn etter å ha høyrd han spele med Lou Reed året før. I følgje NME-redaktørane Roy Carr og Charles Shaar Murray, la Hammer til fleire teksturlag ved hjelp av gitarsynth og Fripp tok med seg den same særeigen stilen han hadde brukt på “Heroes”. Frå Station to Station-innspelingane kom pianisten Roy Bittan attende, som spelte med Bruce Springsteen på The River (1980) samstundes i same studioet. Visconti hugsa ein augneblink i pauserommet til studioet, der Davis snudde seg mot Springsteen og spurte «Kva band spelar du i?».
Dei første innspelingane i Power Station tok to og ei halv veke, i tillegg til ei ekstra veke for ekstra lydspor. På denne tida vart berre «It's No Game (No. 2)» laga heilt ferdig. Dei andre songane var berre instrumentalar. Under innspelinga føreslo Alomar at dei skulle spele inn ein coverversjon av Tom Verlaine sin «Kingdom Come». Bowie meinte songen var den klårt beste på det første soloalbumet til Verlaine og sa «Han passar rett og slett inn i desse spreidde greiene». Bowie spurte Verlaine om å spele sologitar på songen. Verlaine takka ja til tilbodet, men då han var i studioet prøvde han ut ei rekkje gitarforsterkarar for å prøve og få «den rette lyden» medan Bowie og Visconti let han vere aleine. Visconti sa «Eg trur ikkje med brukte ein einaste note av spelinga hans, om han i det heile tatt vart spelt inn.» I staden enda Fripp opp med å spele sologitar. Ein instrumental kalla «Crystal Japan» vart spelt inn under innspelinga. Denne var opphavleg tenkt å vere avslutningssporet på albumet, men vart droppa til fordel for ein reprise av «It's No Game». Han vart i staden gjeven ut på singel i Japan, og vart først vist i ein japansk fjernsynsreklame for shōchū-drykken Crystal Jun Rock i 1980.
Vassa
Vassa tek til dagen etter fullmåne i den åttande månaden av måneåret, dagen etter asalhapodja. Førstedagen av vassa blir feira gjennom gåvegjeving til lokale tempel. Dette kan vera eit festleg høve, som i den veldige lysfesten i Ubon Ratchathani i Thailand. Tida tek slutt med høgtida kathina, i Laos og Thailand også wan awk pansa/pavarana.
Scary Monsters (and Super Creeps)
Innspeling og produksjon
I staden for å improvisere tekst og musikk slik Bowie hadde gjort på tidlegare plater, sa Bowie til Visconti at han ønskte å bruke tid på å komponere og utvikle tekstar og melodiar. Visconti sa «I staden for å skrive ferdige melodiar og tekstar der og då, ønskte David å ta ein lang pause for å tenkje ut alt saman, så me møttest to månader seinare i London.» Buckley skreiv at Bowie presenterte for Visconti «nokre av dei mest nyskapande melodiane i karrieren hans.» I følgje biografen Nicholas Pegg vart noko av den handskrivne teksten utstilt i 2013 på David Bowie Is-utstillinga. Mange av songane hadde tidleg i prosessen arbeidstitlar. På ein kassett frå mars 1980 i arkivet til Visconti hadde somme spora namn som «People Are Turning to Gold» (seinare «Ashes to Ashes»), «It Happens Everyday» (seinare «Teenage Wildlife») og «Jamaica» (seinare «Fashion» seint i albumprosessen). På dette stadiet var i tillegg «Up the Hill Backwards» kjend som «Cameras in Brooklyn» og «Scream Like a Baby» som «I Am a Laser», opphavleg skriven i 1973 og spelt inn av The Astronettes (som bestod av Bowie-samarbeidspartnarane Ava Cherry og Geoff MacCormack) i Olympic Studios same året. Pegg skreiv at det var eit spor kalla «Is There Life After Marriage?» som vart spelt inn og ikkje fullført under innspelinga. Ein instrumental coverversjon av «I Feel Free» av Cream vart òg spelt inn og heller ikkje fullført, men vart henta attande i 1993 for Black Tie White Noise. I følgje Pegg var teksten på tittelsporet skriven som eit svar på reklamekampanjen til Kellogg's Corn flakes, som selde produktet med leiketøya «Scary Monsters and Super Heroes». Innspelinga fortsette i april 1980 i Good Earth Studios i London, som var studioet til Visconti på den tida. Her vart all vokal spelt inn, inkludert den japanske snakkinga til skodespelarinna Michi Hirota på «It's No Game (No. 1)». Ekstra lydspor vart lagt til av Fripp og klaverspelaren Andy Clark, i lag med gjestemusikaren Pete Townshend frå The Who på gitar på «Because You're Young». Townshend, som sleit med fleire personlege problem på den tida, kom til studioet i dårleg humør. Då han spurte dei kva dei ønskte, sa Bowie og Visconti «Pete Townshend-akkordar». Bidraga hans vart til slutt plasserte lågt i miksen.
Vassa
Skikken med å slå seg ned éin stad førte først til faste samlingsstader og seinare til opprettinga av faste buddhistkloster. Nokre retningar innan mahayana, som zen og tibetansk buddhisme, kan ha former for tilbaketrekking til andre tider enn vassa-tida.
Scary Monsters (and Super Creeps)
Musikk og tekst
Skribentar har klassifisert Scary Monsters som kunstrock, new wave og post-punk. Stephen Thomas Erlewine i AllMusic rekna Scary Monsters som kulminasjonen av musikken til Bowie i 1970-åra. Han meinte òg at stilen på plata ikkje var «langt unna postpunken tidleg i 1980-åra». Pegg var samd og skildra plata som «den triumferande kulminasjonen av den stålkalde kunstrockfasen til Bowie og ein viktig døropnar inn i tidleg 1980-tals britisk pop.» Consequence of Sound skildra Scary Monsters som «eit toppunkt innan kunstpop som Bowie sine framtidige utgjevingar vert samanlikna med.» Bowie sjølv rekna plata som «sjølve symbolet på new wave-stilen på den tida.» Roy Carr og Charles Shaar Murray skildra stilen på albumet som barskare - og verdssynet hans meir desperat – enn noko han hadde gjeve ut sidan Diamond Dogs (1974). Biografen Christopher Sandford skreiv at tekstmessig stadfestar Scary Monsters tema som Bowie hadde utforska fram til då i karrieren, som galskap, framandgjering og «den forløysande krafta til kjærleiken». I dette tilfellet kunne Bowie bringe lyttaren inn i staden for å «fryse dei ute».
Side ein
Albumet opnar med «It's No Game (No. 1)», som har skumle gitarsløyfer og skrikande vokal av Bowie, som O'Leary meiner likna framføringa til John Lennon på Plastic Ono Band (1970). Songen er dels basert på ein eldre melodi kalla «Tired of My Life» og har ein teksten lesen av den japanske skodespelarinna Michi Horita, omsett av Hisahi Miura. Horita leverer teksten i det som av Buckley er skildra som ei «macho, samurai-røyst», noko Bowie insisterte på som ein måte «å bryte ned ein særskild type sexistisk haldning til kvinner». Teksten på «Up the Hill Backwards» omhandlar kampen om å møte ei krise. Bowie feilsiterer Thomas Anthony Harris i sjølvhjelp-boka I'm OK – You're OK frå 1967, som var ein guide om korleis ein kunne berge eit ekteskap. Carr og Murray såg dette som ein referanse til skilsmissa mellom Bowie og Angie Bowie. Musikalsk har han ein uvanleg takt og ein Bo Diddley-inspirert rytme. Tittelsporet er datert attende til ein song frå 1975 kalla «Running Scared», som Bowie opphavleg spelte for venen Iggy Pop. Rytmeseksjonen henta inspirasjon frå Joy Division. Trommespelinga til Davis er blitt samanlikna med Stephen Morris på «She's Lost Control». Musikken er kraftig forvrengd med valdsam gitar av Fripp, hamrande trommer av Davis og den handsama vokalen til Bowie med Cockney-aksent. Teksten følgjer eit klaustrofobisk forhold mellom ei kvinne (datert attende til Berlindagane til Bowie) og ein mann (demonane i Bowie).
«Ashes to Ashes» går attende til karakteren Major Tom frå Bowie-songen «Space Oddity» frå 1969. Over ti år seinare vert Major Tom skildra som ein «narkoman», som er blitt tolka som ein parallell til Bowie sin eigen kamp med dopmisbruk gjennom 1970-åra. I 1990 anerkjende Bowie «Ashes to Ashes» som ein konfrontasjon med fortida si: «Du må imøtekome fortida di i deg sjølv. Du må forstå kvifor du gjekk gjennom dei... Du kan ikkje berre ignorere dei for å setje dei ut av tankane dine eller late som om dei ikkje skjedde, eller berre sei: 'Å, eg var annleis då'» Musikalsk er «Ashes to Ashes» bygt kring eit gitarsynthesizertema av Chuck Hammer, i lag med Andy Clark på synthesiser. Som «Space Oddity» før seg, var songen bygt i ulike stadium, og har ein miks med fleire lag av instrument. «Fashion» kan minne om den tidlegare singelen til Bowie, «Golden Years», med ei blanding av funk og reggae. Han utvikla seg ut frå ein reggae-«imitasjon» starta av Clark på syntheziseren hans og med «gitarhyl» av Fripp. Bortsett frå at det er ein dansesong, framkallar songen element av fascisme, med tekstlinjer som «we are the goon squad» og «turn to the left, turn to the right». «Beep beep»-linjene var teken frå ein tidlegare, ikkje-utgjeven song kalla «Rupert the Riley».
Side to
«Kingdom Come» var den første coversongen hans på eit studioalbum sidan Station to Station, og er i same stil som originalen til Verlaine, men totalt sett meir storslått. Doggett skildra arrangementet som «ei ulukkeleg kryssing av Motown-stilen og steriliteten til amerikansk AOR». Teksten følgjer tema som ein finn att på andre albumspor, som frustrasjon, keisamheit og repetisjon. Då albumet kom ut dediserte Bowie «Because You're Young» til den då ni år gamle sonen Duncan. Teksten liknar på andre songar på Scary Monsters der Bowie reflekterer over og kjem med råd til ein yngre generasjon. Bidraga til gjestegitaristen Pete Townshend er plassert lågt i miksen. Albumet endar med «It's No Game (No. 2)», som står i sterk kontrast til «No. 1». Han har ein annan tekst og er langt meir roleg og meditativ. Doggett skriv at der «No. 1» «endar med signal om galskap», sluttar berre «No. 2» «og tappar fargar frå alt kring seg». På liknande vis som albumet byrjar, sluttar det med lyden av eit lydband som spoler tilbake og speler ut, men denne gongen stoppar det.
Plateomslag
Plateomslaget til Scary Monsters er ein stor collage av kunstnaren Edward Bell med Bowie i Pierrot-kostymet han gjekk med i musikkvideoen til «Ashes to Ashes», i lag med bilete teken av fotografen Brian Duffy. Duffy likte visstnok ikkje det endelege resultatet, sidan han meinte teikningane forringa fotografia hans. Bakssida av omslaget refererer til fire tidlegare album, nemleg «Berlintrilogien» og Aladdin Sane i 1973, der sistnemnde var blitt designa og fotografert av Duffy. Bileta frå Low, “Heroes” og Lodger — sistnemnde med kroppen til over figuren frå innsidebiletet av omslaget til Aladdin Sane — stod i små kvitvaska ramer til venstre for sporlista. Bokstaveringa var ei utgåve av bokstaveringa Gerald Scarfe nytta for Pink Floyd-albumet The Wall, som kom til å bli etterlikna på mange albumomsmlag dei neste åra. Desse bileta vart ikkje reproduserte for Rykodisc-utgåva i 1992, men var attende på den ommastra utgåva til EMI/Virgin i 1999. De originale, innrama albumet vart utstilt på David Bowie Is-utstillinga.
Slaget ved Krefeld
Slaget ved Krefeld var eit slag den 23. juni 1758 mellom Preussen-Hannover og Frankrike under sjuårskrigen.
Scary Monsters (and Super Creeps)
Utgjeving
Den første singelen, «Ashes to Ashes», vart gjeven ut i forkorta form på RCA Records den 1. august 1980, med katalognummeret RCA BOW 6 og Lodger-sporet «Move On» som B-side. Det kom ut i tre ulike omslag. Dei første 100 000 eksemplara kom i lag med eit av fire frimerkesett, alle med Bowie i Pierrot-kostymet han hadde i musikkvideoen for songen. Songen vart markandsført med ein musikkvideo som med ein kostnad på 250 000 britiske pund på den tida var den dyraste musikkvideoen som var laga. Videoen var regissert av David Mallet, som regisserte alle musikkvideoane for Lodger, og syner Bowie i eit Pierot-kostyme designa av den tidlegare samarbeidspartnaren hans, Natasha Korniloff. Singelen og videoen vert begge av biografane rekna blant dei aller beste Bowie laga, og Pegg sa at det sparka i gang New Romantic-rørsla. Singelen debuterte på fjerdeplassen på UK Singles Chart etter at musikkvideoen hadde premiere i BBC-programmet Top of the Pops,og gjekk så til førsteplassen på lista. Det vart den raskast-seljande singelen til Bowie og skyvde ned ABBA sin «The Winner Takes It All». Det var den andre førsteplassen til Bowie i Storbritannia, etter ei nyutgjeving av «Space Oddity». I USA, der B-sida var «It's No Game (No. 1)», gjekk det ikkje like bra og singelen nådde 79. plassen på Cash Box Top 100-lista og berre 101. plassen på Billboard Bubbling Under the Hot 100-lista.
Slaget ved Krefeld
Den hannoverske armeen leia av hertug Ferdinand, bror til hertugen av Braunschweig, hadde drive franskmennene leia av Comte de Clermont tilbake til andre sida av Rhinen. Armeen til Ferdinand hadde kryssa over til venstresida av Rhinen og var no i ein posisjon der han truga grensa til Frankrike. Slaget ved Rheinberg vart utkjempa 12. juni, men vart ikkje avgjerande. Clermont, som nyleg hadde erstatta Duc de Richelieu som kommandør over den franske armeen, prøvde å stoppe framrykkinga. Han valde ei forsvarslinje på sørsida av ein mura kanal som gjekk om lag frå aust til vest. Kanalen fungerte som ei slags naturleg festning som Clermont lett kunne forsvare.
Scary Monsters (and Super Creeps)
Utgjeving
Scary Monsters kom ut på RCA den 12. september 1980 med katalognummeret RCA BOW LP 2. Han vart marknadsført av RCA med teksten «Often Copied, Never Equalled» (ofte kopiert, aldri like bra) med ein peikefinger til new wave-artistane som Bowie hadde inspirert i løpet av åra. Albumet vart ein stor suksess og gjekk til topps på UK Albums Chart, det første sidan Diamond Dogs (1974), og låg inne på lista i 32 veker, det lengste sidan Aladdin Sane (1973). Albumet gjenoppretta òg salstala til Bowie i USA, nådde 12. plassen på Billboard 200 og låg inne på lista i 27 veker. Buckley skreiv at med Scary Monsters oppnådde Bowie «den perfekte balansen» mellom kreativitet og salssuksess.
Slaget ved Krefeld
Etter fleire skinnåtak mot høgreflanken til Clermont, marsjerte Ferdinand ein vid boge mot flanken og kryssa kanelen ute av syne for franskmennene. Han dukka opp att i eit skogområde på venstreflanken til Clermont. Clermont, som var midt i middagen, sendte forsterkningar for seint, og venstreflanken hans vart knust.
Scary Monsters (and Super Creeps)
Utgjeving
Den andre singelen, «Fashion», kom ut i forkorta form den 24. oktober 1980 med katalognummeret RCA BOW 7 og albumsporet «Scream Like a Baby» som B-side. Singelen selde igjen godt og nådde femteplassen i Storbritannia og 70. plassen i USA. Som den første singelen vart han marknadsført med ein musikkvideo regissert av Mallet. Videoen syner Bowie og musikarane hans som «tyggegummi-tyggjande tøffingar», innimellom klipp av dansarar som øver og New Romantic-fans. Som «Ashes to Ashes» fekk videoen god omtale og Record Mirror kåra dei begge til dei beste musikkvideoane i 1980. Tittelsporet kom ut som den tredje singelen, igjen i forkorta utgåve, den 2. januar 1981, med katalognummeret RCA BOW 8 og albumsporet «Because You're Young» som B-side. Singelen fortsette den kommersielle suksessen til Bowie i Storbritannia og nådde 20. plassen. Den fjerde og siste singelen, «Up the Hill Backwards», kom ut i mars 1981 med katalognummeret RCA BOW 9 og den japanske singelen «Crystal Japan» som B-side. Han nådde 32. plassen i Storbritannia og gjorde det verst av dei fire singlane.
Slaget ved Krefeld
Comte de Gisors, den populære, karismatiske sonen til den franske krigsministeren Comte de Belle-Isle, vart dødeleg skadd då han rykte fram i front av dei franske karabinierane. Comte de St. Germain, som kommanderte den franske venstreflanken, klarte likevel å hindre ein fullstendig slakt, og den franske armeen klarte å trekke seg tilbake i relativt god orden.
Scary Monsters (and Super Creeps)
Mottaking
Scary Monsters fekk særs god omtale av stort sett alle musikkritikarane. Record Mirror gav albumet sju av fem stjerner og kåra Bowie til årets mannlege songar i 1980. Det same gjorde Daily Mirror. Melody Maker kalla det «eit utruleg imponerande steg inn i 1980-åra», medan Billboard føresåg at det «kom til å bli det mest tilgjengelege og den største salssuksessen til Bowie på mange år». NME-skribenten Charles Shaar Murray gav albumet meir middels omtale: «Scary Monsters er avskoren frå alt håp, men det representerer eit kampsignal. Det er et album som føreset nederlag, men det er skamlaust og utvetydig konfronterande.» Murray kalla det vidare «realisten» si Bowie-plate.
I seinare år har albumet framleis fått god kritikk. Jon Dolan i Spin skriv at sjølv om 1980-åra var eit mindre bra tiår for Bowie kunstnarisk sett, byrja han tiåret sterkt med Scary Monsters, hylla vokalen til Bowie og skildra «Ashes to Ashes» som særskild «nydeleg». Stephen Thomas Erlewine i AllMusic hyla albumet som kulminasjonen av verka til Bowie i 1970-åra. Han skreiv: «Sjølv om musikken ikkje er langt unna postpunken tidleg i 1980-åra, høyrest det friskt, hipt og moderne ut, som er noko Bowie tapte i løpet av 1980-åra.» Eduardo Rivadavia i Ultimate Classic Rock hylla dei kreative riskane som vart teken på plata, og skreiv at det at Bowie valde å bruke tid på tekstane førte til dei beste tekstane og vokalframføringane i heile karrieren hans. Han kalla til slutt albumet ei av dei aller beste i heile karrieren til Bowie. Peter Doggett skildra Scary Monsters som ei av dei «mest verdifulle utsegnene» til Bowie og at det «annullerte forventningane til publikum» og gav ei «åtvaring for dei som vågde å følgje i fotefaret hans.»
Slaget ved Krefeld
Erbprinzen, sonen til hertugen av Braunschweig som seinare døydde av skadane han fekk under slaget ved Jena i napoleonskrigane, kommanderte dei allierte troppane. Clermont bad om å få sleppe som kommandant etter nederlaget, eit ønske han fekk oppfylt. Han vart etterfølgd av marskalk de Contades.